আবদুল্লাহ ইবনে আমির হাদরামী

**আবদুল্লাহ ইবনে আমির আল-হাদরামি** (আরবি: عبد الله بن عامر الحضرمي) ছিলেন সপ্তম শতাব্দীর একজন আরব প্রশাসক এবং উমাইয়া সমর্থক, যিনি প্রথম ফিতনার সময় সক্রিয় ছিলেন। তিনি সাময়িকভাবে খলিফা উসমান ইবন আফফানের অধীনে মক্কার গভর্নর হিসেবে দায়িত্ব পালন করেন এবং পরবর্তীতে বসরায় খলিফা আলি ইবনে আবি তালিবের বিরুদ্ধে উমাইয়া বিদ্রোহের নেতৃত্ব দেন। বিদ্রোহ চলাকালীন তিনি খলিফার বাহিনীর হাতে নিহত হন।

## পরিবার ও প্রাথমিক জীবন
আব্দুল্লাহ ইবন আমিরের জন্ম ইয়েমেনে হয়, যা তার নিসবা আল-হাদরামি থেকে প্রতিফলিত হয়। বর্ণিত আছে যে, তার পরিবার দীর্ঘকাল ধরে বানু উমাইয়া গোত্রের সঙ্গে জোটবদ্ধ ছিল। তার পিতা আমর ইবনুল হাদ্রামি প্রারম্ভিক ইসলামি যুগে কুরায়শ গোত্রের একজন বিশিষ্ট নেতা ছিলেন। ৬২৪ সালে তিনি মক্কা থেকে একটি বাণিজ্যিক কাফেলার নেতৃত্ব দেন, যা নখলা আক্রমণের লক্ষবস্তুতে পরিণত হয়। সেই ঘটনায় তাকে ওয়াকিদ ইবনে আবদুল্লাহ হত্যা করেন এবং এটি মদিনার মুসলমান ও মক্কাবাসীদের মধ্যে সশস্ত্র সংঘাতের প্রথম প্রাণহানি হিসেবে গণ্য হয়।

আবদুল্লাহ ইবনে আমিরের মা উম্ম তলহা বিনত কুরাইজ ছিলেন খলিফা উসমান ইবন আফফানের মাতা আরওয়া বিনত কুরাইজের বোন ছিলেন। তাই আবদুল্লাহ উসমানের খালাতো ভাই ছিলেন।

## রাজনৈতিক জীবন

### মক্কার গভর্নর
উসমান ইবনে আফফানের খিলাফতের শেষ কয়েক মাসে আল-হাদ্রামি মক্কার শাসকের পদে নিযুক্ত হন। তিনি এই পদে ৬৫৬ সালে সংঘটিত উসমান হত্যাকাণ্ডের সময় পর্যন্ত বহাল ছিলেন। এর পর মক্কা উমাইয়াদের বিশ্বস্ত অনুসারী ও আলি ইবনে আবি তালিবের খিলাফতের বিরুদ্ধে অবস্থান গ্রহণকারী লোকদের কেন্দ্রবিন্দুতে পরিণত হয়।

ক্ষমতা গ্রহণের পর খলিফা আলি সাধারণভাবে উসমানের প্রাদেশিক গভর্নরদের পদত্যাগের নির্দেশ দেন, যারা খলিফা উসমানের সরলতার সুযোগে পরিবারতান্ত্রিক ও দুর্নীতিগ্রস্থ ব্যবস্থা গড়ে তুলেছিল। আলির মক্কা নিয়ন্ত্রণের প্রচেষ্টা ব্যর্থ হয়; কারণ স্থানীয় জনগণ তার প্রতি আনুগত্যের শপথ করতে অস্বীকার করে। এর ফলে শহরটি মদিনার বিরুদ্ধে প্রকাশ্য বিদ্রোহে প্রবেশ করে। ইয়েমেন থেকে পালিয়ে আসা গভর্নররা; যেমন ইয়ালা ইবন উমাইয়া ও আব্দুল্লাহ ইবন আবি রাবিয়া মক্কায় ধন-সম্পদ ও সৈন্য নিয়ে আসেন, যা পরে তারা আয়েশার নেতৃত্বে বিদ্রোহকে সজ্জিত করতে ব্যবহার করেন। আল-হাদ্রামিও আলি বিরোধী বাহিনীর অংশ ছিলেন, যারা আয়েশার নেতৃত্বে উসমানের হত্যার প্রতিশোধের আহ্বান জানান।

### বসরায় সক্রিয়তা
আলি যখন উসমান বিন হুনায়ফকে বসরার গভর্নর হিসেবে নিয়োগ দেন, তখন আল-হাদ্রামী শহরে থেকেই তার পূর্বসূরি গভর্নর আবদুল্লাহ ইবন আমিরের সহকারী হিসেবে কাজ চালিয়ে যাচ্ছিলেম। পরে ইবনে হুনায়ফ কোনো প্রতিরোধ ছাড়াই তাকে গ্রেপ্তার করেন, যাতে প্রাদেশিক প্রশাসনের নিয়ন্ত্রণ নিশ্চিত করা যায়। এর মাধ্যমে আল-হাদ্রামীর প্রথম দায়িত্বকাল সমাপ্ত হয়।

### উমাইয়া বিরোধী বিদ্রোহ ও মৃত্যু

৬৫৯ সালে যখন উমাইয়ারা মিশর দখল করে, তখন প্রথম মুয়াবিয়া আল-হাদ্রামীকে পুনরায় বসরা প্রেরণ করেন। এর উদ্দেশ্য ছিল, বসরায় উমাইয়াপন্থী বিদ্রোহ উসকে দেওয়া। তার আগমন সফলভাবে বনু তামিম গোত্রের কিছু অংশের সমর্থন আকর্ষণ করে, যার ফলে আলির গভর্নর জিয়াদ ইবন আবিহিকে বনু আজ্দ গোত্রের নিরাপত্তায় আশ্রয় নিতে বাধ্য হতে হয়।

প্রাথমিকভাবে আলি পরিস্থিতি সমাধানের জন্যে আয়ান ইবন দাবিইয়াকে বসরায় পাঠান। কিন্তু আয়ান পৌঁছানোর পর অল্প সময়ের মধ্যেই হত্যা করা হয়। এরপর খলিফা আলি জারিয়া ইবন কুদামাহকে পাঠান, যিনি জিয়াদকে গভর্নরের প্রাসাদে পুনঃপ্রতিষ্ঠিত করেন এবং বিদ্রোহীদের বিরুদ্ধে সামরিক অভিযান পরিচালনা করেন।

এরপর আল-হাদ্রামী প্রায় সত্তরজন অনুসারীসহ সাবিলুস সায়াদির কেল্লাতে আশ্রয় নেন। পরে যখন জারিয়া সেখানে হামলা চালান, তখন তিনি কেল্লাতে আগুন দেওয়ার নির্দেশ দেন। পরে আল-হাদ্রামী ও তার বেশিরভাগ অনুসারী ওই অগ্নিকাণ্ডেই মারা যান। 

উল্লেখ্য যে, খলিফা মুয়াবিয়া ইবনে আবি সুফিয়ান তাঁর এই পরিণতির খবরের প্রতি খুবই নরম প্রতিক্রিয়া দেখান, যা তৎকালীন ইতিহাসবিদদের মতে প্রমাণ করে যে, গৃহযুদ্ধের সময় প্রাদেশিক মিত্ররা অনেক সময় “হত্যাযোগ্য” হিসেবে বিবেচিত হতেন।

## আরো দেখুন

* প্রথম ফিতনা
* আবদুল্লাহ ইবনে' আমর ইবনুল আস
* উটের যুদ্ধ

## তথ্যসূত্র


## গ্রন্থপঞ্জি

* 
* 
* 
* 
* 
* 
* 

বিষয়শ্রেণী:মৃত্যুর সাল অনুপস্থিত
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:ইরাকি রাজনীতিবিদ
বিষয়শ্রেণী:জন্ম তারিখ অজানা